Սքրինքասթինգ

Սքրինքասթինգ (անգլ.՝ screen — էկրան և անգլ.՝ broadcasting — հաղորդում, հեռարձակում), փոդքասթինգի տեսակ, որը թույլ է տալիս լայն լսարանին փոխանցել տեսահոսք, որը տեղի է ունենում օգտագործողի համակարգչում։ Սքրինքասթինգը հաճախ կիրառվում է կրթության ոլորտում՝ ինչ-որ բան սովորեցնելու համար։

Սքրինքասթ (անգլ.՝ screencast), տեղեկատվության թվային տեսաձայնագրություն, որն անցկացվում է համակարգչի էկրանին, հայտնի է նաև որպես  video screen capture (բառացի՝ «էկրանի տեսաընդգրկում»)։ Հաճախ ուղեկցվում է ձայնային մեկնաբանություններով։
Սքրինքասթերի ստեղծման համար օգտագործվում է ոչ թե web- կամ տեսախցիկներ, այլ հատուկ ծրագրային ապահովում, այնպիսին, ինչպիսիք են՝ CamStudio-ն կամ Jing!-ը։


== Պատմություն ==

Հենց «screencast» հասկացությունը 2004 թվականին շրջանառության մեջ է դրել InfoWorld ամսագրի սյունակագիր Ջոն Ուդելը։ Հեղինակը այս տեխնոլոգիան բնութագրել է որպես «տեսահոլովակներ սոֆթի մասին՝ ձայնագրված ձայնի ուղեկցությամբ»։ Ընդ որում ինքը՝ Ջոն Ուդելը, չի համարում իրեն ինչ-որ նորի գյուտարար, իր իսկ խոսքերով նրա դերը կայացել է «փորձարկման և ցուցադրման միջոցով ուղղություն սահմանելու և զարգացնելու մեջ»։
«Screencam»[en] տերմինը առօրյայում կարող է գործածվել որպես սքրինքասթի այլընտրանքային անվանում․ ի սկզբանե այդպես է կոչվել առաջին ծրագրերից մեկը, որը կիրառել է «էկրանի ձայնագրման» տեխնոլոգիան։


== Կիրառություն ==

Նոր գաղափարը արագ տարածում է գտել։ Խոշոր ընկերությունները, օրինակ՝ Microsoft-ը, սկսել են սքրինքասթերը օգտագործել պրեզենտացիոն նպատակներով։ Սքրինքասթինգը նաև ակտիվորեն կիրառվում է կրթական գործընթացում։ Այն լայնորեն օգտագործում են դպրոցներում, բուհերում սովորողներն ու դասավանդողները, գրադարանների աշխատակիցները։
Որպես էկրանի ընդգրկման այլընտրանքային տարբերակ կարող է ծառայել տեսաընդգրկման պլատան՝ D-sub, DVI կամ HDMI ինտերֆեյսով։ Այն հնարավորություն է տալիս  ընդգրկել նույնիսկ տեսարաններ՝ նկարված OpenGL-ի օգնությամբ։


== Desktop films ==
Սքրինքասթինգի օգնությամբ նկարահանվել են մի քանի ֆիլմ (այսպես կոչված desktop films), որոնց գործողությունը լրիվ կամ մասամբ տեղի է ունենում համակարգչի աշխատասեղանին։ Նման ֆիլմերում հեռուստադիտողին ցույց են տալիս նամակագրությունը, տեսակապով շփումը և համակարգչի հետ աշխատանքը, որն իրականացնում է կադրից դուրս մնացած օգտատերը։ Նմանատիպ ֆիլմերից են՝ «Հեռացնել ընկերներից», «Մահ համացանցում», «Որոնում», «Բաց պատուհաններ», «Կոտրել բլոգերներին»։


== Ծանոթագրություններ ==


== Գրականություն ==
Мозолевская А. Н. (и др.) Скринкастинг как элемент образовательной технологии // Проблемы и перспективы развития регионального отраслевого университетского комплекса ИрГУПС. — Иркутск: ИрГУПС, 2011. — 156 с.
Тихонова Е. В. (и др.) Использование современных электронных устройств как средство повышения эффективности интеграции интернет-технологий влингвообразовательное пространство // Современные модели в преподавании иностранных языков и культур в контексте менеджмента качества образования (Материалы V Всероссийской научно-методической конференции). — Москва, 2011. — 292 с. — ISBN 978-5-904391-25-6

Greg R. Notess. Screencasting for Libraries (THE TECH SET® #17). — 2012. — ISBN 978-1555707866(անգլ.)
Jeremy Wagstaff. Loose Wire: A Personal Guide to Making Technology Work for You. — Equinox Publishing (Jakarta), 2007. — ISBN 979-3780-39-8(անգլ.)


== Արտաքին հղումներ ==
Илья Государев։ «Создаем скринкаст на платформе HTML5 (Скринкаст)»։ Արխիվացված է օրիգինալից 2014-02-22-ին։ Վերցված է 2014-02-17  
Конников П. В. (2010, № 3)։ «Методы обучения гибким технологиям разработки программного обеспечения»։ Вестник РУДН։ Արխիվացված է օրիգինալից 2014-03-23-ին։ Վերցված է 2012-12-17  
Hay Adam. (19.08.2008)։ «Screencasting: How To Start, Tools and Guidelines»։ Smashing Magazine։ Արխիվացված է օրիգինալից 2012-12-27-ին։ Վերցված է 2012-12-17 (անգլ.)
Udell Jon. (14.02.2005)։ «Lights, Camera, Action!»։ InfoWorld։ Վերցված է 2012-12-17 (անգլ.)